CELEX: 62013CN0142
Language: sk
Date: 2013-03-20 00:00:00
Title: Vec C-142/13: Návrh na začatie prejudiciálneho konania, ktorý podal Audiencia Provincial de Barcelona (Španielsko) 20. marca 2013 — Bright Service, S.A./Repsol Comercial de Productos Petrolíferos, S.A.

22.6.2013   
            
            
               SK
            
            
               Úradný vestník Európskej únie
            
            
               C 178/2
            
         Návrh na začatie prejudiciálneho konania, ktorý podal Audiencia Provincial de Barcelona (Španielsko) 20. marca 2013 — Bright Service, S.A./Repsol Comercial de Productos Petrolíferos, S.A.
   (Vec C-142/13)
   2013/C 178/02
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Audiencia Provincial de Barcelona
   
      Účastníci konania pred vnútroštátnym súdom
   
   
      Žalobkyňa/odporkyňa v odvolacom konaní: Bright Service, S.A.
   
      Žalovaná/odvolateľka: Repsol Comercial de Productos Petrolíferos, S.A.
   
      Prejudiciálne otázky
   
   Pri posudzovaní vertikálnej dohody — ktorá obsahuje záväzok nekonkurovania —, ktorá bola účinná už 31. mája 2000, ktorá spĺňa podmienky stanovené v nariadení č. 1984/1983 (1) a ktorá nespĺňa podmienky pre výnimku podľa nariadenia č. 2790/1999 (2), keďže dodávateľ, ktorý je účastníkom dohody, má podiel na trhu, ktorý presahuje 30 % (článok 3 ods. 1 nariadenia č. 2790/1999), a keďže trvanie záväzku nekonkurovania presahuje päť rokov a zmluvné tovary sú predávané kupujúcim z budov a pôdy, ktorú nevlastní dodávateľ [článok 5 písm. a) nariadenia č. 2790/1999]:
   
               a)
            
            
               Má sa článok 12 ods. 2 nariadenia č. 2790/1999 vykladať v tom zmysle, že od 1. januára 2002 sa na dohodu, a konkrétne na záväzok nekonkurovania, nevzťahujú výnimky podľa týchto nariadení (č. 1984/1983 a č. 2790/1999), a že je potrebné individuálne skúmať súlad tejto dohody a tohto záväzku s článkom 81 ods. 1 Zmluvy o ES?
            
         
               b)
            
            
               Alebo sa má článok 12 ods. 2 nariadenia č. 2790/1999 vykladať v tom zmysle, že je potrebné uplatniť na uvedenú dohodu päťročnú lehotu maximálneho trvania záväzku nekonkurovania stanovenú v článku 5 písm. a) nariadenia č. 2790/1999, takže sa na dohodu, a konkrétne na záväzok nekonkurovania, od 1. januára 2002 vzťahuje nová päťročná lehota, ktorá sa končí 31. decembra 2006?
            
         
               c)
            
            
               Alebo sa má článok 12 ods. 2 nariadenia č. 2790/1999 napokon vykladať v tom zmysle, že na dohodu, ktorá obsahuje záväzok nekonkurovania, sa od 1. januára 2002 vzťahuje nová päťročná lehota, ktorá sa končí 31. decembra 2006, v prípade, ak zostávajúce obdobie platnosti záväzku nekonkurovania k 1. januáru 2002 nepresiahne päť rokov, a naopak v prípade, ak zostávajúce obdobie platnosti záväzku nekonkurovania k 1. januáru 2002 presiahne päť rokov, nevzťahujú sa na ňu výnimky a je potrebné individuálne skúmať jej súlad s článkom 81 ods. 1 ZES?
            
         
      (1)  Nariadenie Komisie (EHS) z 22. júna 1983 o uplatňovaní článku [85] ods. 3 Zmluvy na kategórie dohôd o výhradnom nákupe [neoficiálny preklad] (Ú. v. ES L 173, s. 5).
   
      (2)  Nariadenie Komisie (ES) z 22. decembra 1999 o uplatňovaní článku 81 ods. 3 Zmluvy na kategórie vertikálnych dohôd a zosúladených postupov (Ú. v. ES L 336, s. 21; Mim. vyd. 08/001, s. 364).